# Általános információk:

**Tanterv:** Belsőépítész tervezőművész mesterképzési szak

**Tantárgy neve: Szakergonómia és szaktörténet**

**Tantárgy kódja:** EPM016MNMU

**Szemeszter:** 1

**Kreditek száma:** 3

**A heti órák elosztása:** 2/0/0

**Értékelés:** vizsga (v)

**Előfeltételek: -**

Tantárgy felelős: Sztranyák Veronika DLA, adjunktus

Iroda: 7624 Magyarország, Pécs, Boszorkány út 2. B-327

E-mail: sztranyak.veronika@mik.pte.hu

Munkahelyi telefon: +36 72 503650/23815

## Tárgyleírás

## A belsőépítészethez az építészethez kapcsolódva holisztikus szemlélettel kell közelítenünk: az emberből és a használatból kiindulva kell megterveznünk majd létrehoznunk tereket. A hallgatóknak az ehhez nélkülözhetetlen összetett gondolkodásmódot szükséges megtanulniuk, és eszközt (tervezési módszereket) kell kapniuk, hogy építészeti belsőtereket tudjanak létrehozni. A tantárgy előadásai ez alapján, nemcsak a kortárs tendenciák, de a történelmi korok meghatározó koncepcióinak bemutatásával épülnek fel.

## Oktatás célja

## A tantárgy célja, hogy a belsőépítészet komplexitását bemutassa és érthetővé tegye egy tágabb kontextusban: kezdve az ember és környezetének – enteriőr – kapcsolatával, folytatva a különböző belső terek használatának funkcionális szempontjaival, egészen az építészeti terek létrehozásának tervezési lépéseiig – mindezt esettanulmányokkal alátámasztva különböző történelmi korszakokból.

## Tantárgy tartalma

Az előadások során a hallgatók rálátást kapnak az elmúlt 200 év belsőépítészetének alakulásáról. Emellett pedig a tervezést erősen meghatározó emberi tényezőkről esik szó, hogy közelebbről is megismerjék megrendelőik adottságait, majd ezeket szemelőtt tartva használható és szakmailag megfelelő színvonalú terek létrehozására legyenek képesek későbbi praxisaikban. A történeti áttekintést kiegészíti, illetve folytatja a kortárs esettanulmányokon keresztül bemutatott tervezési koncepciók bemutatása, melyek fókuszában a funkció és a terek használói állnak.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A jelenlét ellenőrzésének módja:(pl.: jelenléti ív / online teszt/ jegyzőkönyv, stb.)

**Számonkérések**

A félév sikeres befejezésének feltétele az aktív órai jelenlét, és a félév során 2 alkalommal elégségesen teljesített (minimum 20-20 pont a maximális 50-50 pontból) szóbeli prezentáció.

A tantárgy vizsga jeggyel zárul. A félév zárása a 14. héten történik, ahol a féléves teljesítmény alapján megajánlott jegy kapható. A megajánlott jegyet a meghirdetett vizsga alkalomkor lehet javítani.

# Vizsgával záruló tantárgy (PTE TVSz 40§(3))

**Félévközi ellenőrzések, teljesítményértékelések és részarányuk a vizsga minősítésben.**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| *1. prezentáció* | *max 50 pont* | *50 %* |
| *2. prezentáció* | *max 50 pont* | *50 %* |

**Az aláírás megszerzésének feltétele**

*Az aláírás megszerzésének feltétele, hogy minden feladat elfogadásra kerüljön.*

**Vizsga típusa:** szóbeli. (Abban az esetben van szükség szóbeli vizsgára, ha a féléves teljesítmény alapján nem lehet megajánlott jegyet adni, illetve a megajánlott jegy javítása esetén.)

A vizsga minimum 40%-os teljesítés esetén sikeres.

**Az érdemjegy kialakítása (TVSz 47§ (3))**

A tantárgy vizsgajeggyel zárul. A tanulmányi időszak végére (15.hét) a hallgatónak aláírást kell szerezni, amelynek feltétele, hogy a hallgató a TVSZ-ben meghatározott igazolt, vagy igazolatlan hiányzást nem lépte túl, valamint a tematikában meghatározott feladatrészeket, feladatokat időben (vagy TVSZ szerinti késéssel) beadta.

Az előadásokon jelenléti ív készül, megjelent, valamint nem jelent meg/ nem készült bejegyzéssel.

Ha a hallgató az aláírást megszerezte és félévközi teljesítménye a pontjai alapján legalább elégséges, akkor megajánlott jegyet kap.

100 %-ban az évközi teljesítmény, 0 %-ban a vizsgán nyújtott teljesítmény alapján történik. (A vizsga a féléves feladatok pótlására és a megajánlott jegy javítására ad lehetőséget).

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-54% | 0-39% |

## Irodalom

Kötelező:

Órai jegyzetek, prezentációk

## Ajánlott:

Edward T. Hall: Rejtett Dimenziók. Gondolat 1975

<https://www.regikonyvek.hu/kiadas/rejtett-dimenziok-3-1987-gondolat?gclid=Cj0KCQjw1dGJBhD4ARIsANb6OdmwVNJ8PEJ1XSVlWEc_uBm9YcT9zAF_7Of9lV8nFxpOJ1cGSVZ-8TsaAix7EALw_wcB>

angol nyelven pdf:

http://index-of.es/z0ro-Repository-2/Cyber/03%20-%20General%20Science/The%20Hidden%20Dimension%20-%20Edward%20Hall.pdf

Linda L. Nussbaumer: Human Factors in the Built Environment. First Edition

https://www.bloomsbury.com/us/human-factors-in-the-built-environment-9781609015039/

## Oktatási módszer

Az ismeretanyag átadása elméleti prezentációk során, valamint esettanulmányok bemutatásával és azok elemzésével történik. A tananyag hatékonyabb elsajátításának érdekében a hallgatóknak 2 alkalommal adott témából szóbeli prezentációt kell tartaniuk.

# Részletes tantárgyi program és követelmények

## Feladatok és követelményrendszerük

A félév során összesen 2 db 10 perces prezentációt kell a hallgatóknak tartaniuk. Az elérhető max. pontszám előadásonként 50 pont. Összesen 100 pont érhető el a félvben. A megszerzett pontszámokból az érdemjegye a feljebb található százalékok alapján lessz meghatározva.

Mindkét perezentáció esetén a következő szempontok alapján történik az értékelés. Ezeket figyelembe véve készüljön:

* TARTALOM Szakmailag értékelhető infromáció, szakmai nyelvezet
* LOGIKAI FELÉPÍTÉS Érthető, követhető és jól felépített tartalom (bevezető, tárgyalás, befejezés)
* ELŐADÁSMÓD Jó hangerő, megfelelő tempó, szemkontaktus, stb.
* GRAFIKAI ELŐADÁS Olvasható, jó felbontású, rendezett tördelés, visszafogott megjelenés
* IDŐKORLÁT 10 perc legyen

**1. prezentáció**

Mutasd be a választott helyszínt a saját/személyes térérzékelő csatornáidon keresztül egy 10 perces prezentációban digitalis segédeszközökkel. A választható helyszíneket a következő oldalon találjátok. Minden helyszínt max. 1 hallgató választhat. Menjetek el, járjátok be, nézzétek meg egy kiállítást, üljetek be egy filmre, egyetek/igyatok valamit.

A főbb vizsgálati szempontok az előadás elkészítéséhez a 3. hét előadás anyag témája szerinte legyenek (TÉRÉRZÉKELÉS – Távolságérzékelők, közvetlen érzékelők. Edward T. Hall: Rejtett dimenziók c. könyve alapján). Az előadás vázlatát a Teamsbe feltöltöm.

Mutasd be a Téged érő élményeket (a prezentáció tartalmának lehetséges felépítése):

* Odajutás
  + Könnyen/nehezen lehet odatalálni/odajutni?
  + Mivel mentél? Gyalog, kerékpárral vagy mással?
  + Mikor mentél (napszak, időjárás)?
* Megérkezés
  + Olyan-e az első benyomás, mint vártad (ha először jársz ott)?
  + Milyenek az első benyomások?
* A hely felfedezése
  + Milyen módon tetted? Milyen utat jártál be?
  + Milyen hatások, információk értek (vizuális, auditív, szagok, bőr/tapintás, izom/mozgás)?
  + Hatások egyenként, együttesen?
* Élmények, információk értékelése? Mi volt szokatlan/ismerős, új/megszokott, stb.? Pozitív/negatív összkép?
* Levont tapasztalat/konklúzió?

**Az 1. prezentáció választható helyszínei (1 helyszínt 1 ember választhat)**

**TV-torony Pécs**

https://www.tvtoronypecs.hu/

**Niké-szobor Pécs**

https://www.kozterkep.hu/580/szarnyas-nike

**Tudásközpont Pécs**

https://www.tudaskozpont-pecs.hu/index.php?m=2&id=10

**Árkád Pécs Bevásárlóközpont**

https://www.arkadpecs.hu/

**Reggeli – reggeliző és brunch étterem**

https://www.facebook.com/reggeli.bar/

**Zsolnay Kulturális Negyed**

https://www.zsolnaynegyed.hu/

**Pécsi Székesegyház**

https://pecsiegyhazmegye.hu/latnivalok/szekesegyhaz

**Appoló Mozi Pécs**

https://www.apollopecs.hu/

**Pécsi Vásárcsarnok**

http://www.pvh.hu/tartalmak/vasarcsarnok

**Vásártér Pécs**

http://www.pvh.hu/tartalmak/Vasarter

[**Dzsámi**](https://pecsiegyhazmegye.hu/en/galeriak/961-mosque-of-pasha-gazi-kassim)

https://pecsiegyhazmegye.hu/latnivalok/dzsami

**Vasarely Múzeum**

<https://www.jpm.hu/kiallitasok-programok/allando/vasarely-muzeum>

**2. prezentáció**

Az elsőhöz hasonlóan, 10 perces prezentációt kell a hallgatóknak tartaniuk az óra keretében: egy választott, megvalósult építészeti/belsőépítészeti project esettanulmánya a feladat. A példa lehet Magyarországon vagy a világban bárhol. A példának középületnek kell lennie, az órán megadott funkciók közül lehet választani. Az osztályozás szempontjai a korábban megadottakkal megegyezik.

Az esettanulmányt a következő módon érdemes felépíteni:

* Az projekt helye, megvalósulásának éve, tervezők megnevezése
* A tervezési feladat kihívásai, milyen igényeket kellett kielégíteni
* Ezek a kihívások hogyan kapcsolódnak az ergonómia tantárgyhoz:
  + mik a funkció sajátosságai
  + a használó célcsoportnak van-e sajátos igénye
  + a használó célcsoport mekkora igénytartományt fed le (középületnél egyetemes tervezési elvek/akadálymentesítés pl.)
  + a koncepciót meghatározták-e esetleg környezeti tényezők (megfelelő benapozás, megfelelő klíma, szellőztetés biztosítása, bizonyos tevékyenséghez szükséges ergonómiai feltételek, stb.)
* Hogyan oldotta meg a tervező a kihívásokat. A koncepció bemutatása
* Az épület rövid bemutatása.
* Konklúzió

## Program heti bontásban

|  |  |  |  |  |
| --- | --- | --- | --- | --- |
| Előadás | | | | |
| Okta-tási hét | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat (beadandó, zárthelyi, stb.)** | **Teljesítés ideje, határideje** |
| 1. | Bemutatkozás, a féléves tematika ismertetése.  Ergonómia fogalma, emberi tényezők | 1. előadás jegyzet |  |  |
| 2. | Ember és környezete | 2. előadás jegyzet | 1. prezentáció helyszínének véglegesítése |  |
| 3. | Emberi tényezők, térérzékelés | 3. előadás jegyzet | otthoni készülés az 1. prezentációra |  |
| 4. | Emberi tényezők, proxemika | 4.előadás jegyzet | otthoni készülés az 1. prezentációra |  |
| 5. | Emberi tényezők, antropometria | 5. előadás jegyzet | otthoni készülés az 1. prezentációra |  |
| 6. | **1. HALLGATÓI** **PREZENTÁCIÓ** |  | előadás anyagok feltöltése a teamsbe | anyagok feltöltése az óra végéig |
| 7. | Speciális igények.  2. prezentáció funkcióinak kiadása | 6. előadás jegyzet |  |  |
| 8. | ÜNNEPNAP | | | |
| 9. | Lakó funkciók, vendéglátó funkciók | 7. előadás jegyzet | 2. prezentáció funkciójának kiválasztása, véglegesítése |  |
| 10. | Oktatási funkciók, Munkakörnyezet | 8. előadás jegyzet | otthoni készülés a 2. prezentációra |  |
| 11. | Kulturális és egészségügyi funkciók | 9. előadás jegyzet | otthoni készülés a 2. prezentációra |  |
| 12. | **2. HALLGATÓI** **PREZENTÁCIÓ** |  | előadás anyagok feltöltése a teamsbe | anyagok feltöltése az óra végéig |
| 13. | Univerzális tervezés | 10. előadás jegyzet |  |  |
| (14.) V1 | Értékelés, javítás/pótlás |  |  |  |
| (15).  V2 | Javítás/pótlás |  |  |  |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, az oktatót, valamint az intézeti koordinátort lehet keresni a szorgalmi időszakban.

Sztranyák Veronika DLA

tantárgyfelelős

Pécs, 2023.08.30.